Da Justisdepartementet den 4. februar la ut en pressemelding hvor det er besluttet at uniformsreglementet skulle endres «slik at det gis anledning til bruk av religiøst hodeplagg sammen med politiuniformen» ble de møtt av kritikk fra både opposisjonen, fra regjeringspartiene og av lederen i Politiets Fellesforbund Arne Johannessen. Den 20. februar kunngjorde statsråd Knut Storberget at regjeringen ville stoppe utredningen, og la saken bort. Den 4. mars publiserte VG hemmeligholdte protokoller fra en regjeringskonferanse 29. januar som viste at regjeringen allerede da hadde besluttet å be Politidirektoratet om å endre uniformsreglementet. Statsminister Jens Stoltenberg hevdet han aldri sa ja til vedtaket og han fikk kritikk av opposisjonen for hans håndtering av saken, og ble videre truet med en åpen høring i Stortinget..